moord | coetzeeblog
Category Archives: moord
Posted by coetzee2014 in moord, SA
Die sielkundiges en ander slim, geleerdes sê, wag tot jy nie meer kwaad is nie. Hou jou in, tel tien, soms moet jy tot duisend tel, dalk tot by 'n miljoen, anders is jy onverantwoordelik of raak dinge kwyt, wat eerder kon gebly het. Raak kalm. Hulle kan, baie maklik, praat, maar ek het tog besluit om hulle wyse raad te volg en vir ten minste, 'n week, niks te sê nie.
Sewe- agt jaar ouer as ek. Onthou hom, as die vlugvoetige vleuel, toe ek net in rugby, begin belangstel het. Seker te klein, om dit verder as die plaaslike dorpspan en die sub-uniespan, te maak. Destyds, het elke dorp nog 'n span gehad en Suid-Oos Vrystaat, was gereken. Vriendelik, netjies. 'n Bewondering vir hom gehad. Darem ook, omdat ons kleinneefs was. Van Vanstadensrus, die naaste dorp aan ons 21 km. Boere, onderkant die Egmontdam. Besproeiing, langs die Wittespruit, vrugbare grond. Nie eintlik kontak gehad nie, maar ons was familie.
Verlede week, is ons, by ons woonstel, in Sete Quedas. Maak reg vir die kuier van ons vriende van Corpus Christi, die Pohls. Altyd, lekker ontspanne kuier. Voor hulle aankoms, sien ek die ontstellende berig. Bejaarde egpaar vermoor. Nog geen name nie en ek weet, dit moet bekendes wees. Herinneringe, 25 Julie, Sondag, my verjaarsdag, die jaar kan ek nie onthou nie. Heelwat gaste, sien ons uit die sitkamer, die groen Mercedes van die Smiths, van Wesselsdal, Vanstadensrus verby ry. Nie lank nie, oor die radio, oom Johnnie is vermoor. Gelukkig, kon die polisie, hulle by Dewetsdorp voorkeer. Oukersdag, 1993. Vanstadensrus. Hennie Bekker se padkafee. Hennie en oom Neels Wilken, daar in die kafee vermoor. Oom Neels se broer, sterf net daarna, aan 'n hartaanval, as gevolg van die skok. Ons laaste Kersfees in Suid-Afrika, wat my pa noop om te sê: Jy, is seker maar bly, dat julle, oppad is. 'n Swart Kersfees. Voor dit Herlu en oom Gustaf. Verslaenheid, magteloosheid en stres in die gemeenskap. Na ons weg is, heelwat ander. Ek wil nie tel nie, maar seker al by die veertig, bekendes.